Α4-0070/96

Πρόταση κανονισμού (ΕΚ) του Συμβουλίου για τη συνεργασία Βορρά-Νότου στον τομέα της καταπολέμησης των ναρκωτικών και της τοξικομανίας (θέση του προϋπολογισμού Β7-5080) (COM(95)0296 - C4-0380/95 - 95/0167(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο στο ψήφισμά του για την εν λόγω ανακοίνωση(1), έχει γνωμοδοτήσει όσον αφορά την πολιτική αυτή[semigr ]

_____________

(1) EE C 166 της 3.7.1995, σελ. 116

(Τροπολογία 2)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι η παρούσα συνεργασία μπορεί να αποφέρει θετικά αποτελέσματα μόνον εφόσον περιλαμβάνεται στο πλαίσιο της πολιτικής Βορρά-Νότου, σύμφωνα με την οποία η Ένωση δεν λαμβάνει κανένα μέτρο που να οδηγεί σε απώλεια εισοδημάτων και μεγαλύτερη φτώχεια στο Νότο[semigr ]

(Τροπολογία 3)

Άρθρο 1

>Αρχικό κείμενο>

Η Ευρωπαϊκή Κοινότητα πραγματοποιεί ενέργειες συνεργασίας για την καταπολέμηση των ναρκωτικών και της τοξικομανίας κατά προτεραιότητα, στις αναπτυσσόμενες χώρες που έχουν κυρώσει την ενιαία σύμβαση του 1961, την τροποποίησή της από το πρωτόκολλο του 1972, τη σύμβαση του 1971 και τη σύμβαση του 1988.

>Κείμενο μετά την ψηφοφορία στο ΕΚ>

Η Ευρωπαϊκή Κοινότητα πραγματοποιεί ενέργειες συνεργασίας για την καταπολέμηση των ναρκωτικών και της τοξικομανίας κατά προτεραιότητα, στις αναπτυσσόμενες χώρες στις οποίες οι ανώτατοι ιθύνοντες εξεδήλωσαν ρητώς το πολιτικό τους ενδιαφέρον να καταπολεμήσουν τα ναρκωτικά. Τεκμήριο της θέλησης αυτής μπορεί να θεωρηθεί η επικύρωση της ενιαίας σύμβασης του 1961, της τροποποίησής της από το πρωτόκολλο του 1972, της σύμβασης του 1971 και της σύμβασης του 1988[semigr ]

(Τροπολογία 4)

Άρθρο 1, εδάφιο 1α (νέο)

>Κείμενο μετά την ψηφοφορία στο ΕΚ>

Η πολιτική δέσμευση των τρίτων κρατών θα πρέπει να συγκεκριμενοποιηθεί και μέσω της εφαρμογής της εθνικής νομοθεσίας για την καταπολέμηση του «ξεπλύματος» του βρώμικου χρήματος.

(Τροπολογία 5)

Άρθρο 2

>Αρχικό κείμενο>

Η Κοινότητα προσφέρει κατά προτεραιότητα υποστήριξη, μετά από αίτηση χώρας εταίρου, στην προετοιμασία ενός «National Drug Control Master Plan» σε στενή διαβούλευση με το Πρόγραμμα των Ηνωμένων Εθνών για τον διεθνή έλεγχο των ναρκωτικών. Αυτό το «Plan», προσδιορίζοντας όχι μόνο τους στόχους, τις στρατηγικές και τις προτεραιότητες της καταπολέμησης των ναρκωτικών από μία χώρα-εταίρο, αλλά επίσης τις ανάγκες όσον αφορά τους πόρους κάθε είδους, συμπεριλαμβανο-μένων των χρηματοοικονομικών, προσφέρει μια ολοκληρωμένη προσέγγιση, πολυθεματική και πολυτομεακή, κατάλληλη για την αποτελεσματικότητα της κοινοτικής βοήθειας που παρέχει η Ευρωπαϊκή Κοινότητα.

>Κείμενο μετά την ψηφοφορία στο ΕΚ>

Η Κοινότητα προσφέρει κατά προτεραιότητα υποστήριξη, μετά από αίτηση χώρας εταίρου, στην προετοιμασία ενός «National Drug Control Master Plan» σε στενή διαβούλευση με το Πρόγραμμα των Ηνωμένων Εθνών για τον διεθνή έλεγχο των ναρκωτικών. Αυτό το «Plan», προσδιορίζοντας όχι μόνο τους στόχους, τις στρατηγικές και τις προτεραιότητες της καταπολέμησης των ναρκωτικών από μία χώρα-εταίρο, αλλά επίσης τις ανάγκες όσον αφορά τους πόρους κάθε είδους, συμπεριλαμβανο-μένων των χρηματοοικονομικών, προσφέρει μια ολοκληρωμένη προσέγγιση, πολυθεματική και πολυτομεακή, κατάλληλη για την αποτελεσματικότητα της κοινοτικής βοήθειας που παρέχει η Ευρωπαϊκή Κοινότητα. Η πρόληψη της τοξικομανίας πρέπει να αποτελέσει το αντικείμενο συνεπούς πολιτικής η οποία θα συμπεριλαμβάνει κυρίως συνεργασία μεταξύ των αστυνομικών δυνάμεων, των κοινωνικών λειτουργών, των ιατρών και των ΜΚΟ καθώς και αντικειμενική ενημέρωση για τις συνέπειες της τοξικομανίας που θα απευθύνονται κυρίως στους νέους.

Η Επιτροπή επιδιώκει να κάνει χρήση της επιρροής της επί των διεθνών χορηγών και χρηματοπιστωτικών ιδρυμάτων (ΔΝΤ, Παγκόσμια Τράπεζα, κλπ) προκειμένου να αποφευχθούν αντιφάσεις μεταξύ των πολιτικών τους και των στόχων των εθνικών πολιτικών ελέγχου των ναρκωτικών.

>Κείμενο μετά την ψηφοφορία στο ΕΚ>

Η κοινοτική συνεργασία θα λάβει χώρα στα πλαίσια διαλόγου, κατά τον οποίο θα λαμβάνονται υπόψη οι γνήσιες πολιτιστικές διαφορές οι οποίες επηρεάζουν την αντίληψη των θεμάτων που αφορούν τα ναρκωτικά. Τούτο είναι ζωτικής σημασίας προκειμένου να εξασφαλισθεί η κοινωνική και πολιτική βιωσιμότητα των στρατηγικών ελέγχου των ναρκωτικών.

Θα θεσπισθούν κριτήρια για την αξιολόγηση της προόδου κάθε πρωτοβουλίας που υποστηρίζεται από την Κοινότητα. Τα κριτήρια αυτά, που θα γίνουν αμοιβαίως αποδεκτά από την Κοινότητα και τις κυβερνήσεις ή τις οργανώσεις εταίρους, θα αναπτυχθούν στα πλαίσια διαδικασίας προκαταρκτικού διαλόγου πριν από την έναρξη της οικονομικής συνδρομής.

(Τροπολογία 6)

Άρθρο 3, πρώτο εδάφιο, εισαγωγική πρόταση

>Αρχικό κείμενο>

Η Κοινότητα, κατά προτίμηση στο πλαίσιο στρατηγικής που καθορίζεται από τα εθνικά σχέδια, προσφέρει επίσης την υποστήριξή της σε ειδικές ενέργειες, στους ακόλουθους τομείς:

>Κείμενο μετά την ψηφοφορία στο ΕΚ>

Η Κοινότητα, κατά προτίμηση στο πλαίσιο στρατηγικής που καθορίζεται από τα εθνικά σχέδια, προσφέρει επίσης την υποστήριξή της σε ειδικές ενέργειες, οι οποίες όντως παράγουν αποτελέσματα (αποτελεσματικές, συγκεκριμένες και εντός εκ των προτέρων τεθείσας προθεσμίας), στους ακόλουθους τομείς:

(Τροπολογία 33)

Άρθρο 3, πρώτο εδάφιο, πέμπτη παύλα

>Αρχικό κείμενο>

- ανάλυση του τοπικού φαινομένου της χρήσης παράνομων ναρκωτικών και ψυχότροπων ουσιών, πρόληψη, θεραπεία και επανένταξη των τοξικομανών και μείωση των κινδύνων και ένταξη των ενεργειών αυτών στις πολιτικές που εφαρμόζονται σε επίπεδο κυρίως υγείας και εκπαίδευσης. Οι ενέργειες αυτές θα σέβονται τα δικαιώματα του ανθρώπου.

>Κείμενο μετά την ψηφοφορία στο ΕΚ>

- ανάλυση του τοπικού φαινομένου της χρήσης παράνομων ναρκωτικών και ψυχότροπων ουσιών, πρόληψη, θεραπεία υποδοχή και κοινωνική ενσωμάτωση των τοξικομανών και μείωση των κινδύνων και ένταξη των ενεργειών αυτών στις πολιτικές που εφαρμόζονται σε επίπεδο κυρίως υγείας και εκπαίδευσης, ανάπτυξης καθώς, και καταπολέμησης της φτώχειας και του οικονομικού και κοινωνικού αποκλεισμού.

(Τροπολογία 8)

Άρθρο 3, πρώτο εδάφιο, έκτη παύλα

>Αρχικό κείμενο>

- Προκαταρκτικές μελέτες σκοπιμότητας σε προγράμματα συνεργασίας με στόχο να εξασφαλιστεί ότι οι χορηγούμενες ειδικές εμπορικές προτιμήσεις από την Κοινότητα σε χώρες που έχουν δεσμευθεί στην καταπολέμηση των ναρκωτικών, εκφράζονται σε πραγματική πρόοδο της κοινωνικής και εναλλακτικής οικονομικής ανάπτυξης και, ιδιαίτερα, υπέρ των μικρών ανεξάρτητων παραγωγών των πρώτων υλών παρανόμων ναρκωτικών καθώς και ενέργειες άμεσης υποστήριξης των προσπαθειών της καταπολέμησης των ναρκωτικών στις χώρες αυτές.

>Κείμενο μετά την ψηφοφορία στο ΕΚ>

- Προώθηση πρότυπων σχεδίων για την εναλλακτική ανάπτυξη σύμφωνα με τον καθορισμό της Ομάδας του Δουβλίνου, συμπεριλαμβανομένων προγραμμάτων τα οποία επιζητούν εναλλακτική παραγωγή που μπορεί να επωφεληθεί από εμπορικές προτιμήσεις, ιδιαίτερα υπέρ των μικρών ανεξάρτητων παραγωγών των πρώτων υλών παράνομων ναρκωτικών. Στη συνάρτηση αυτή εξετάζεται συστηματικά η ενισχυμένη χρησιμοποίηση και άλλων χρηματοδοτικών μέσων της Κοινότητας (όπως π.χ. AΛΑ και Ευρωπαϊκό Ταμείο Ανάπτυξης) για τα σχέδια εναλλακτικής ανάπτυξης.

(Τροπολογία 9)

Άρθρο 3, δεύτερο εδάφιο, παύλα -1 (νέα)

>Κείμενο μετά την ψηφοφορία στο ΕΚ>

- σε δράσεις κατά της εμπορίας και της παραγωγής ηρωίνης, κοκαΐνης και επικίνδυνων συνθετικών ναρκωτικών.

(Τροπολογία 10)

Άρθρο 3, δεύτερο εδάφιο, παύλα -1α (νέα)

>Κείμενο μετά την ψηφοφορία στο ΕΚ>

- στη λήψη άμεσων μέτρων για την αντιμετώπιση του προβλήματος των ναρκωτικών[semigr ]

(Τροπολογία 11)

Άρθρο 3, δεύτερο εδάφιο, πρώτη παύλα

>Αρχικό κείμενο>

- στη συμμετοχή κατά τη διάρκεια του προσδιορισμού, του σχεδιασμού και της εκτέλεσης των ενεργειών, του τοπικού πληθυσμού ή των κοινωνικο-οικονομικών ομάδων τις οποίες αφορούν άμεσα οι ενέργειες[semigr ]

>Κείμενο μετά την ψηφοφορία στο ΕΚ>

- στη συμμετοχή, κατά τη διάρκεια του προσδιορισμού, του σχεδιασμού και της εκτέλεσης των ενεργειών, του τοπικού πληθυσμού ή των κοινωνικο-οικονομικών ομάδων τις οποίες αφορούν άμεσα οι ενέργειες, κυρίως κατά την εφαρμογή προγραμμάτων εκρίζωσης, λαμβάνοντας υπόψη τις κοινωνικές και περιβαλλοντικές παραμέτρους και τον καθοριστικό ρόλο των γυναικών[semigr ]

(Τροπολογία 12)

Άρθρο 3, δεύτερο εδάφιο, παύλα 1α (νέα)

>Κείμενο μετά την ψηφοφορία στο ΕΚ>

- στην υποστήριξη των ομάδων εκείνων του πληθυσμού που έχουν αποφασίσει να εγκαταλείψουν την παραγωγή ναρκωτικών ή παρόμοιων ουσιών, μέσω ενίσχυσής τους κατά την ανάπτυξη εναλλακτικών λύσεων και μέσω προστασίας τους από τα αντίποινα των εμπόρων ναρκωτικών.

(Τροπολογία 35)

Άρθρο 3, εδάφιο 2α (νέο)

>Κείμενο μετά την ψηφοφορία στο ΕΚ>

Κατά τη λήψη όλων των μέτρων υποστήριξης η Επιτροπή λαμβάνει υπόψη την ανάγκη σαφούς διαχωρισμού μεταξύ δράσεων υπέρ των χρηστών και των ανεξαρτήτων μικρών καλλιεργητών φυτών που προορίζονται για την παραγωγή ναρκωτικών αφενός και δράσεων για την καταπολέμηση του λαθρεμπορίου αφετέρου[semigr ] στο πλαίσιο αυτό η Επιτροπή ελέγχει αυστηρά την αποτελεσματικότητα των μέτρων υποστήριξης και εκπονεί σχετική έκθεση.

(Τροπολογία 14)

Άρθρο 3, εδάφιο 2β (νέο)

>Κείμενο μετά την ψηφοφορία στο ΕΚ>

Η Κοινότητα υποστηρίζει μόνο τα σχέδια εκείνα στα πλαίσια των οποίων εξασφαλίζεται ο σεβασμός των ανθρωπίνων δικαιωμάτων.

(Τροπολογία 15)

Άρθρο 5, παράγραφος 1

>Αρχικό κείμενο>

1. Τα μέσα που μπορούν να τεθούν σε εφαρμογή στο πλαίσιο των ενεργειών που αναφέρονται στο άρθρο 2 και 3, περιλαμβάνουν κυρίως μελέτες, τεχνική στήριξη, κατάρτιση ή άλλες υπηρεσίες, προμήθειες και εργασίες καθώς και λογιστικούς ελέγχους και αποστολές αξιολόγησης και ελέγχου.

>Κείμενο μετά την ψηφοφορία στο ΕΚ>

1. Τα μέσα που μπορούν να τεθούν σε εφαρμογή στο πλαίσιο των ενεργειών που αναφέρονται στο άρθρο 2 και 3, περιλαμβάνουν κυρίως τεχνική στήριξη, κατάρτιση ή άλλες υπηρεσίες, προμήθειες και εργασίες καθώς και προκαταρκτικές μελέτες και λογιστικούς ελέγχους αξιολόγησης και ελέγχου, που να μην υπερβαίνουν σε κόστος το 10% των πιστώσεων που χορηγούνται, για κάθε οικονομικό έτος, στη θέση αυτή, από την αρμόδια για τον προϋπολογισμό αρχή.

(Τροπολογία 16)

Άρθρο 5, παράγραφος 5, εισαγωγική πρόταση

>Αρχικό κείμενο>

5. Η Επιτροπή, προκειμένου να ενισχυθεί η συνοχή και η συμπληρωματικότητα μεταξύ των ενεργειών που χρηματοδοτεί η Κοινότητα και εκείνων που χρηματοδοτούν τα κράτη μέλη, και με στόχο την εγγύηση καλύτερης αποτελεσματικότητας του συνόλου των ενεργειών αυτών, λαμβάνει κάθε απαραίτητο μέτρο συντονισμού, κυρίως:

>Κείμενο μετά την ψηφοφορία στο ΕΚ>

5. Η Επιτροπή, προκειμένου να ενισχυθεί η συνοχή και η συμπληρωματικότητα μεταξύ των ενεργειών που χρηματοδοτεί η Κοινότητα και εκείνων που χρηματοδοτούν τα κράτη μέλη, και με στόχο την εγγύηση καλύτερης αποτελεσματικότητας του συνόλου των ενεργειών αυτών, λαμβάνει κάθε απαραίτητο μέτρο συντονισμού, λαμβάνοντας υπόψη τη σημασία που έχει ο σεβασμός της αρχής της χρηστής διαχείρισης και αποφεύγοντας την πραγματοποίηση υπερβολικών δαπανών διοικητικού χαρακτήρος.

(Τροπολογία 17)

Άρθρο 6, εδάφιο 1α (νέο)

>Κείμενο μετά την ψηφοφορία στο ΕΚ>

Λαμβάνονται όλα τα μέτρα για να εξασφαλισθεί ότι οι ενισχύσεις αξιολογούνται, ελέγχονται και αιτιολογούνται πλήρως.

(Τροπολογία 18)

Άρθρο 7, παράγραφος 1

>Αρχικό κείμενο>

1. Η Επιτροπή είναι επιφορτισμένη με τον σχεδιασμό, τη λήψη αποφάσεων και την διαχείριση των ενεργειών που αναφέρονται στον παρόντα κανονισμό, σύμφωνα με τις διαδικασίες του προϋπολογισμού και άλλες ισχύουσες διαδικασίες και ιδίως εκείνες που προβλέπονται στο δημοσιονομικό κανονισμό που εφαρμόζεται για τον γενικό προϋπολογισμό των Κοινοτήτων.

>Κείμενο μετά την ψηφοφορία στο ΕΚ>

1. Η Επιτροπή , σύμφωνα με το άρθρο 205 της Συνθήκης, είναι επιφορτισμένη με τον σχεδιασμό, τη λήψη αποφάσεων και την διαχείριση των ενεργειών που αναφέρονται στον παρόντα κανονισμό, σύμφωνα με τις διαδικασίες του προϋπολογισμού και άλλες ισχύουσες διαδικασίες και ιδίως εκείνες που προβλέπονται στο δημοσιονομικό κανονισμό που εφαρμόζεται για τον γενικό προϋπολογισμό των Κοινοτήτων.

(Τροπολογία 19)

Άρθρο 7, παράγραφος 2

>Αρχικό κείμενο>

2. Οι αποφάσεις που αφορούν ενέργειες, η χρηματοδότηση των οποίων, βάσει του παρόντος κανονισμού υπερβαίνει το ποσό των 2 εκατ. Ecu ανά ενέργεια, καθώς και κάθε τροποποίηση των ενεργειών αυτών που συνεπάγεται υπέρβαση ανώτερη του 20% του ποσού που είχε αρχικά συμφωνηθεί για την σχετική ενέργεια, εκδίδονται σύμφωνα με τη διαδικασία που προβλέπεται στο άρθρο 9.

>Κείμενο μετά την ψηφοφορία στο ΕΚ>

2. Οι αποφάσεις που αφορούν ενέργειες, η χρηματοδότηση των οποίων, βάσει του παρόντος κανονισμού υπερβαίνει το ποσό των 2 εκατ. Ecu ανά ενέργεια, καθώς και κάθε τροποποίηση των ενεργειών αυτών που συνεπάγεται υπέρβαση ανώτερη του 20% του ποσού που είχε αρχικά συμφωνηθεί για την σχετική ενέργεια, εκδίδονται σύμφωνα με τη διαδικασία που προβλέπεται στο άρθρο 8.

(Τροπολογία 20)

Άρθρο 7, παράγραφος 5

>Αρχικό κείμενο>

5. Η συμμετοχή σε διαγωνισμούς και σε συμβάσεις είναι ανοικτή επί ίσοις όροις σε όλα τα νομικά και φυσικά πρόσωπα των κρατών μελών και του δικαιούχου κράτους. Το δικαίωμα συμμετοχής μπορεί να επεκταθεί και σε άλλες αναπτυσσόμενες χώρες.

>Κείμενο μετά την ψηφοφορία στο ΕΚ>

5. Η συμμετοχή σε διαγωνισμούς και σε συμβάσεις είναι ανοικτή επί ίσοις όροις σε όλα τα νομικά και φυσικά πρόσωπα των κρατών μελών του δικαιούχου κράτους και άλλων αναπτυσσόμενων χωρών.

(Τροπολογία 21)

Άρθρο 7, παράγραφος 6

>Αρχικό κείμενο>

6. Τα παρεχόμενα αγαθά πρέπει να κατάγονται από τα κράτη μέλη ή το δικαιούχο κράτος ή από άλλες αναπτυσσόμενες χώρες. Σε εξαιρετικές περιπτώσεις, που αιτιολογούνται κατάλληλα, τα παρεχόμενα αγαθά είναι δυνατόν να κατάγονται από άλλες χώρες.

>Κείμενο μετά την ψηφοφορία στο ΕΚ>

6. Τα παρεχόμενα αγαθά θα πρέπει να κατάγονται από τα κράτη μέλη ή το δικαιούχο κράτος ή από άλλες αναπτυσσόμενες χώρες. Εξαιρέσεις είναι δυνατές κατόπιν συνεννόησης με τις αρμόδιες αρχές, ιδιαίτερα στις περιπτώσεις όπου προκύπτουν υψηλότερες δαπάνες ή εξαιρετικά μεγαλύτερο κόστος για τους συμμετέχοντες.

(Τροπολογία 22)

Άρθρο 8, παράγραφος 3

>Αρχικό κείμενο>

3. Μία φορά το χρόνο, θα γίνεται ανταλλαγή απόψεων, βάσει παρουσίασης από τον εκπρόσωπο της Επιτροπής των γενικών κατευθύνσεων για τις ενέργειες που πρόκειται να υλοποιηθούν κατά το προσεχές έτος, στο πλαίσιο κοινής συνεδρίασης των τριών επιτροπών που αναφέρονται στην πρώτη παράγραφο.

>Κείμενο μετά την ψηφοφορία στο ΕΚ>

3. Μία φορά το χρόνο, θα γίνεται ανταλλαγή απόψεων, βάσει παρουσίασης από τον εκπρόσωπο της Επιτροπής των γενικών κατευθύνσεων για τις ενέργειες που πρόκειται να υλοποιηθούν κατά το προσεχές έτος, στο πλαίσιο κοινής συνεδρίασης των τριών επιτροπών που αναφέρονται στην πρώτη παράγραφο. Οι τρεις επιτροπές, σε κοινή συνεδρίαση, γνωμοδοτούν σχετικά με τους γενικούς προσανατολισμούς.

(Τροπολογία 23)

Άρθρο 9, πρώτο εδάφιο

>Αρχικό κείμενο>

Η Επιτροπή, μετά από κάθε οικονομικό έτος, υποβάλλει ετήσια έκθεση στο Ευρωπαϊκό Κοινοβούλιο και στο Συμβούλιο η οποία περιέχει τη συνοπτική παρουσίαση των ενεργειών που χρηματοδοτήθηκαν κατά τη διάρκεια του έτους καθώς και αξιολόγηση της εκτέλεσης του παρόντος κανονισμού κατά τη διάρκεια του οικονομικού έτους.

>Κείμενο μετά την ψηφοφορία στο ΕΚ>

Η Επιτροπή, πριν από την 1η Σεπτεμβρίου κάθε οικονομικού έτους, υποβάλλει ετήσια έκθεση στο Ευρωπαϊκό Κοινοβούλιο και στο Συμβούλιο η οποία περιέχει τον κατάλογο των εταίρων οι οποίοι συμμετέχουν στην συγχρηματοδότηση των δράσεων καθώς και το ποσοστό της συμμετοχής τους, τη συνοπτική παρουσίαση των ενεργειών που χρηματοδοτήθηκαν κατά τη διάρκεια του έτους καθώς και στατιστική αξιολόγηση της εκτέλεσης του παρόντος κανονισμού κατά τη διάρκεια του οικονομικού έτους.

(Τροπολογία 24)

Άρθρο 9, δεύτερο εδάφιο

>Αρχικό κείμενο>

Η συνοπτική παρουσίαση περιέχει κυρίως πληροφορίες σχετικά με τους φορείς με τους οποίους έχουν συναφθεί οι συμβάσεις ή τα συμβόλαια εκτέλεσης.

>Κείμενο μετά την ψηφοφορία στο ΕΚ>

Η έκθεση περιέχει κυρίως πληροφορίες σχετικά με τους φορείς με τους οποίους έχουν συναφθεί οι συμβάσεις ή τα συμβόλαια εκτέλεσης.

(Τροπολογία 25)

Άρθρο 9, τρίτο εδάφιο

>Αρχικό κείμενο>

Η έκθεση περιλαμβάνει επίσης, σύνοψη των εξωτερικών αξιολογήσεων που έχουν πραγματοποιηθεί, ανάλογα με την περίπτωση, σχετικά με τις ειδικές ενέργειες.

>Κείμενο μετά την ψηφοφορία στο ΕΚ>

Η έκθεση περιλαμβάνει επίσης:

- ποσοτική σύνοψη των εξωτερικών αξιολογήσεων που έχουν πραγματοποιηθεί, ανάλογα με την περίπτωση, σχετικά με τις ειδικές ενέργειες[semigr ]

- συνοπτική παρουσίαση των θέσεων της συμβουλευτικής επιτροπής και του τρόπου με τον οποίο η Επιτροπή έλαβε υπόψη της τις θέσεις αυτές[semigr ]

- αξιολογήσεις της συνεργασίας σε προγράμματα του UNDCP και του βαθμού συμμετοχής του πληθυσμού στις χώρες παραγωγής στον προγραμματισμό και την εφαρμογή όλων των μέτρων, ιδιαίτερα αυτών της εναλλακτικής ανάπτυξης.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΚ) του Συμβουλίου όσον αφορά τη συνεργασία Βορρά-Νότου στον τομέα της καταπολέμησης των ναρκωτικών και της τοξικομανίας (θέση του προϋπολογισμού Β7-5080) (COM(95)0296 - C4-0380/95 - 95/0167(SYN))

(Διαδικασία συνεργασίας - πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0296 - 95/0167(SYN)) ((ΕΕ C 242 της 19.9.1995, σελ. 8)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189 Γ και 130 Χ της Συνθήκης ΕΚ (C4-0380/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Προϋπολογισμών, της Επιτροπής Πολιτισμού, Νεότητας, Παιδείας και Μέσων Ενημέρωσης και της Επιτροπής Πολιτικών Ελευθεριών και Εσωτερικών Υποθέσεων (Α4-0070/96),

1. εγκρίνει με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παρ. 2 της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση επί της οποίας θα καταλήξει, τις τροποποιήσεις που ενέκρινε το Σώμα σύμφωνα με το άρθρο 189 Γ (α) της Συνθήκης ΕΚ[semigr ]

4. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς.

5. ζητεί να ανοίξει η διαδικασία συνεννόησης σε περίπτωση που το Συμβούλιο σκοπεύει να απομακρυνθεί από το κείμενο που ενέκρινε το Κοινοβούλιο[semigr ]

6. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να κάνει ουσιαστικές τροποποιήσεις στην πρόταση της Επιτροπής[semigr ]

7. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.